b'\n_START_ARTICLE_\nBourdonova cev\n_START_PARAGRAPH_\nBourdonova cev je zakrivljena cev z enim samim priklju\xc4\x8dkom. Zaradi spremembe tlaka v cevi se spremeni oblika cevi, kar pa se odra\xc5\xbea na merljivih premikih. Stati\xc4\x8dno karakteristiko deformacije cevi se dolo\xc4\x8di eksperimentalno. Cev je leta 1849 v Franciji patentiral francoski urar in in\xc5\xbeenir Eug\xc3\xa8ne Bourdon (1808\xe2\x80\x941884). Zaradi njene odli\xc4\x8dne ob\xc4\x8dutljivosti, linearnosti in to\xc4\x8dnosti so jo kmalu za\xc4\x8deli na \xc5\xa1iroko uporabljati._NEWLINE_Edward Ashcroft je leta 1852 pridobil Bourdonove ameri\xc5\xa1ke patentne pravice in postal glavni izdelovalec merilnikov. Leta 1849 je Bernhard Sch\xc3\xa4ffer v Magdeburgu patentiral membranski manometer, kar je skupaj z manometrom na Bourdonovo cevjo revolucioniralo merjenje tlaka v industriji. Ko so leta 1875 potekle patentne pravice Bourdonu, je njegovo podjetje Sch\xc3\xa4ffer & Budenberg (S&B) tudi izdelovalo manometre z Bourdonovo cevjo.'